b'\n_START_ARTICLE_\nStanko Jane\xc5\xbe\n_START_SECTION_\n\xc5\xbdivljenje in delo\n_START_PARAGRAPH_\nJane\xc5\xbe je \xc5\xa1tudiral slavistiko na Filozofski fakulteti v Ljubljani in leta 1935 diplomiral (kot \xc5\xa1tudent je bil obsojen zaradi revolucionarnega delovanja). Od 1938 do 1954 je pou\xc4\x8deval na razli\xc4\x8dnih \xc5\xa1olah, npr. na trgovski \xc5\xa1oli v Ljubljani. Med NOB je bil aktivist OF, po osvoboditvi je u\xc4\x8dil ru\xc5\xa1\xc4\x8dino na Ekonomski fakulteti. Nato je bil lektor za sloven\xc5\xa1\xc4\x8dino in bibliotekar v Sarajevu, od 1962 do 1966 je ponovno pou\xc4\x8deval na \xc5\xa1olah po Sloveniji._NEWLINE_Kot \xc5\xa1tudent je objavljal socialnorealisti\xc4\x8dne \xc4\x8drtice, pozneje pa pisal tudi knji\xc5\xbene ocene in poro\xc4\x8dila ter spremne besede. Prevajal je iz ve\xc4\x8d jezikov, predvsem iz ru\xc5\xa1\xc4\x8dine (npr. izbor Ruska klasi\xc4\x8dna proza, 1948 (COBISS)) in srbohrva\xc5\xa1\xc4\x8dine. Uredil in komentiral je sarajevske izdaje Franceta Pre\xc5\xa1erna (COBISS) in Toneta Seli\xc5\xa1karja (COBISS), pripravil mad\xc5\xbearsko antologijo slovenske literature ter sodeloval pri razli\xc4\x8dnih leksikalnih izdajah z gesli o slovenskih avtorjih. V sodelovanju z M. Ravbarjem je napisal ve\xc4\x8d pregledov slovenske in jugoslovanske knji\xc5\xbeevnosti. Zadnja leta se posve\xc4\x8da poeziji in prozi (Mohorjeva dru\xc5\xbeba).'